《叔父朝请挽诗二首 其二》
宋代·刘一止

四纪儒林誉，谈经我一门。那知诗礼学，晚失父师尊。

阡陌南阳旧，松杉厚夜温。心摧寒日落，泪尽晚云昏。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。